ຫຼາຍຄົນ ເສຍຊີວິດ ໃນເຫດ ລົດຂົນແກັສລະເບີດ ຢູ່ໄນຈີເຣຍ
ໄຟ ເລີ້ມລຸກໄໝ້ ໃນວັນພະຫັດວານນີ້​ ທີ່ໂຮງງານແກັສ ໃນເມືອງ Nnewi ລັດ Anambra ຊຶ່ງຂ່າວບາງກະແສ ກ່າວວ່າ ມີຫລາຍກວ່າ 100 ຄົນ ເສຍຊີວິດ.
ໄຟໄໝ້ລົດບັນທຸກແກັສຢູ່ໄນຈີເຣຍ ເຮັດໃຫ້ມີຜູ້ເສຍຊີວິດເປັນ ຈຳນວນຫຼວງຫຼາຍ ແລະບາດເຈັບອີກຈຳນວນນຶ່ງ ລາຍງານຂ່າວບາງກະແສ ແຈ້ງໃຫ້ຊາບວ່າ ມີຜູ້ເສຍຊີວິດຫຼາຍ ກວ່າ 100 ຄົນໃນຂະນະທີ່ບາງກະແສເວົ້າວ່າພວກທີ່ເສຍຊີວິດ ແມ່ນມີໜ້ອຍກວ່ານັ້ນ ໄຟເລີ້ມລຸດກໄໝ້ໃນວັນພະຫັດວານນີ້ທີ່ໂຮງງານແກັສແຫ່ງນຶ່ງ ຢູ່ໃນເມືອງ Nnewi ລັດ Anambra ເວລາລົດບັນທຸກແກັສລະ ເບີດ ຫຼັງຈາກໄດ້ສົ່ງແກັສໃຫ້ແກ່ໂຮງງານເປັນທີ່ຮຽບຮ້ອຍແລ້ວ ລາຍງານຂ່າວແຈ້ງວ່າ ໄຟໄດ້ໄໝ້ຫຼາຍໆຄົນທີ່ເຂົ້າແຖວເພື່ອລໍ ຖ້າຕື່ມຖັງແກັສເຮັດກິນຂອງພວກເຂົາເຈົ້າ ພວກທີ່ໄດ້ຮັບບາດເຈັບ ຖືກສົ່ງໄປຮັບການປິ່ນປົວ ທີ່ໂຮງໝໍມະຫາວິທະຍາໄລ Nnamdi Azikiwe ຢູ່ໃນເມືອງ Nnewwi ມີລາຍງານວ່າ ໄຟໄດ້ລຸກໄໝ້ ເປັນເວລາຫຼາຍໆຊົ່ວໂມງ